钦定古今图书集成/明伦汇编/交谊典/第046卷 > 朱子语类 > 《与太尉杨文先书》曹操
## 钦定古今图书集成/明伦汇编/交谊典/第046卷 > 朱子语类 > 《与太尉杨文先书》曹操

彪子修总知内外事，皆称意。临淄侯植以才捷爱幸，修为之羽翼，几为太子。后植见疏。太祖既虑终始之变，以修颇有才策，又袁氏之甥，以罪诛之。操《与彪书》。

操，自与足下同。海内大义，足下不遗，以贤子见辅。比
中国虽靖，方外未夷，今军征事大，百姓骚扰，吾制钟
鼓之音，主簿宜守。而足下贤子，恃豪父之势，每不与
我同怀，即欲直绳，顾颇恨，谓其能改，遂转宽舒，复即
宥贷，将延足下尊门大累，便令刑之。念卿父息之情，
同此悼楚，亦未必非幸也。谨赠足下锦裘二领，八节
角桃杖一枝，官绢五百疋，钱六十万，“四望通幰七香
车一乘，青㹀牛二头，八百里骅骝马一疋，赤戎金装
鞍辔十副，铃苞一具。驱使二人，并遗足下贵室错彩
罗縠裘一领，织成靴一量，有心青衣二人，长奉左右。
所奉虽薄，以表吾意。足下便当慨然承纳，不致往返。”